Diari Oficial de la Generalitat Valenciana


Sumari del DOGV 9269, del 02-02-2022 (2022/404)

ACORD de 30 de desembre de 2021, de la Conselleria d'Hisenda i Model Econòmic, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Rafael García Peiró.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9269

Data del DOGV
:   02-02-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/404


Data del document
:   30-12-2021

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 30 de desembre de 2021, de la Conselleria d'Hisenda i Model Econòmic, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Rafael García Peiró. [2022/404]  
Núm. d'expedient: ABI 682/2021.  
Causant: Rafael García Peiró.  
DNI: \*\*\*\*222\*\*.  
Lloc i data de la defunció: Miramar (València), 29 de juliol de 2017.  
  
Últim domicili: Gandia (València).  
  
Antecedents de fet  
La Conselleria d'Hisenda i Model Econòmic ha tingut coneixement pel Jutjat de Primera Instància núm. 2 de Gandia, del Procediment d'Execució hipotecària 431/2020, que comunica la defunció de Rafael García Peiró, així com la renúncia a la seua herència de les persones cridades a succeir-lo.  
A requeriment d'aquesta direcció general adjunta certificat de defunció del causant, que mor el 29 de juliol de 2017, així com el certificat d'últimes voluntats en el qual consta que no va atorgar testament.  
De les actuacions dutes a terme per aquesta administració, es constata que va estar empadronat a l'Ajuntament de Gandia.  
Com que no consten, en principi, més persones amb dret a succeir-lo, pertoca iniciar el procediment administratiu dirigit a efectuar la declaració de la Generalitat com a hereva abintestat.  
  
Fonaments de dret  
En compliment del que preveuen l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana, en l'article 43.3 de la Llei 14/2003, de 10 d'abril, de patrimoni de la Generalitat, i el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, pertoca incoar l'expedient per a la declaració d'herència intestada a favor de la Generalitat.  
Així, en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposa l'article 58 de la Llei 39/2015, d'1 d'octubre, del procediment administratiu comú de les administracions públiques, acorde:  
Primer. Incoar el procediment de declaració de la Generalitat com a hereva abintestat de Rafael García Peiró, conforme al que preveuen l'article 43.3 de la Llei 14/2003, de 10 d'abril, de Patrimoni de la Generalitat, el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i els articles 20 i següents de la Llei 33/2003, de 3 de novembre, de patrimoni de les administracions públiques.  
Segon. Realitzar els actes i comprovacions que siguen necessaris per a determinar la procedència dels drets successoris de l'Administració de la Generalitat i incloure en l'expedient totes les dades que puga obtindre sobre el causant i els seus béns i drets.  
A tal efecte, si aquesta documentació no haguera sigut remesa per l'òrgan judicial o la persona titular de la notaria, se sol·licitarà a les autoritats i personal funcionari públic, registres i la resta d'arxius públics, la informació sobre el causant i els béns i els drets de la seua titularitat que s'estime necessària per a la millor instrucció de l'expedient.  
Tercer. Publicar l'acord en el Diari Oficial de la Generalitat Valenciana, en la pàgina web d'aquesta Conselleria i, durant el termini d'un mes, en els taulers d'anuncis dels ajuntaments corresponents a l'últim domicili del causant, al lloc de la defunció i on radique la major part dels seus béns.  
Quart. Obrir el termini per a presentar al·legacions o qualsevol informació en relació amb els béns del causant, o l'eventual existència de persones amb dret a heretar. Qualsevol persona podrà presentar aquestes al·legacions o aportar documents o altres elements de judici en qualsevol moment anterior a la resolució del procediment.  
  
València, 30 de desembre de 2021.- La directora general del Sector Públic i Patrimoni: Isabel Castelló García.